
Број: 05-511-21/2022
Датум: 17.08.2023.год.

      Одјељење за стамбено комуналне послове и послове саобраћаја Градске управе Града Зворник, на основу члана 98. Закона о заштити животне средине („Службени гласник РС“, број: 71/12, 79/15 и 70/20), а у вези са чланом 190. Закона о општем управном поступку („Службени гласник РС“, број: 13/02, 87/07, 50/10 и 66/18) доноси:
Р Ј Е Ш Е Њ Е

1.  ПРЕСТАЈЕ  ДА  ВАЖИ  Рјешење о обнављању еколошке дозволе издато инвеститору „БОКСИТ“ а.д. Милићи, за ПЈ „Продаја енергената и других роба“ Зворник - пословни центар који се налази у насељу у Каракај бб, град Зворник, број: 05-511-21/2022 од 09.06.2022.године, које је донјело Одјељење за стамбено комуналне послове и послове саобраћаја Градске управе Града Зворникa.
2.  Налаже се „БОКСИТ“ а.д. Милићи, да преузме мјере бриге о постројењу и локацији, којима ће се избећи ризик по животну средину, здравље људи и материјална добра после престанка активности утврђених еколошком дозволом из тачке 1. диспозитива овог Рјешења. 
3.  Еколошка дозвола издата Рјешењем из тачке 1. Диспозитива овог Рјешења брише се из  

евиденције издатих еколошких дозвола која се води  при овом Одјељењу.
О Б Р А З Л О Ж Е Њ Е
      У складу са чланом 94. Закона о заштити животне средине („Службени гласник Републике Српске“, број 71/12 и 79/15), чланом 3. Правилника о постројењима која могу бити изграђена и пуштена у рад само ако имају еколошку дозволу („Службени гласник Републике Српске“, број 124/12) као и чланом 5. Правилника о поступку ревизије и обнављања еколошких дозвола („Службени гласник Републике Српске“, број 28/13) а на захтјев инвеститора „БОКСИТ“ а.д. Милићи ово Одјељење донјело је Рјешење о обнављаљу еколошке дозволе, за ПЈ „Продаја енергената и других роба“ Зворник - пословни центар који се налази у насељу у Каракај бб, град Зворник, на период од пет (5) година, у складу са чланом 90. Закона о заштити животне средине.
Инвеститор „БОКСИТ“ а.д. Милићи поступио је у складу са чл. 97. Закона о заштити животне средине („Службени гласник РС“, број: 71/12, 79/15 и 70/20) те је дописом број: 01-А-01-1988/23 од 07.08.2023.године обавјестио је надлежни орган Градске управе Зворник да је дана 31.07.2023.године престао да обавља дјелатности у ПЈ „Продаја енергената и других роба“ Зворник - пословни центар који се налази у насељу у Каракај бб, град Зворник. 

Поступајући по чл. 97. став 3. Закона о заштити животне средине („Службени гласник РС“, број: 71/12, 79/15 и 70/20) надлежни орган овог одјељења одлучио је као у диспозитиву Рјешења.
     Против овог рјешења допуштена је жалба Министарству за просторно уређење     грађевинарство и екологију у Бања Луци, што је у складу са чланом 98. тачка 4. Закона о заштити животне средине („Службени гласник РС“, број: 71/12, 79/15 и 70/20), у року од 15 дана од дана достављања рјешења. Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11 и 67/13).

     Подношење жалбе не одгађа извршење Рјешења.
Доставити:

· „БОКСИТ“ а.д. Милићи 

· градском еколошком инспектору,

· евиденцији,

· а/а

       Обрадила                                                                               НАЧЕЛНИК  ОДЈЕЉЕЊА

     Сања Бјековић                                                                           Бранко Јашић, дипл.инж.

